**Ensemble 96** er et norsk kammerkor i Oslo. Koret ble stiftet i 1996. 

Koret har nyere musikk som satsingsområde, mottar ensemblestøtte fra Norsk kulturråd og fikk også midler fra forsøksordningen for profesjonalisering av kor. Koret har gitt ut flere CD-er, og holdt konserter og deltatt i konkurranser i inn- og utland. Ensemble 96 har 26 sangere (2021).

Historikk
---------

### Etablering og formål

Ensemble 96 ble stiftet i 1996 av medlemmene i Oslo-Filharmoniens Kammerkor da dette ble lagt ned. Korets formålsparagraf er: «Kammerkoret Ensemble 96 skal på et høyt kunstnerisk nivå fremføre krevende korverker med spesiell vekt på nyere musikk.» 

### Dirigenter

Øystein Fevang var korets dirigent frem til desember 2006. Kjetil Almenning overtok stillingen høsten 2007. Anine Kruse Skatrud dirigerte koret et år fra høsten 2010. Korets dirigent fra og med høsten 2011 er Nina T. Karlsen.

### Virksomhet

Ensemble 96s plate *Immortal Nystedt*, utgitt på musikkmerket 2L, var nominert til Grammy-prisen for 2006 i kategoriene Best Choral Performance (dirigent Øystein Fevang) og Best Surround Album (produsent og tekniker Morten Lindberg og Hans Peter L'Orange). Platen kom i 2011 på 100.-plass i kåringen Morgenbladet topp 100. 

I september 2007 mottok Ensemble 96 sammen med Øystein Fevang Korprisen 2007, som deles ut av Norges Korforbund til dirigenter, kor, komponister eller andre som på en særlig måte har fremmet utviklingen av norsk kormusikk nasjonalt eller internasjonalt.

I august 2008 var Ensemble 96 Norges representasjonskor på Nordisk-Baltisk korfestival i Tartu i Estland. Koret har blant annet holdt konserter under Festspillene i Bergen, Kongsberg Jazzfestival, Oslo internasjonale kirkemusikkfestival og Vestfold Festspillene.

Ensemble 96s plate *Kind*, utgitt på 2L, ble nominert til Grammy-prisen for 2011 i kategoriene Best Choral Performance (dirigent Kjetil Almenning) og Best Surround Album (produsent og tekniker Morten Lindberg).

Plata *So is my love* ble nominert i kategorien Best Surround Sound Album i 2018.

Urfremføringer og bestillingsverker
-----------------------------------

* Torbjørn Dyrud: *Laughing song*, urfremført november 2011
* Marcus Paus: *The Stolen Child*, urfremført mars 2010
* Olav Anton Thommessen: *Hersk over jord*, urfremført november 2008
* Andrew Smith: *Stabat Mater Dolorosa*, urfremført oktober 2007
* Antonio Bibalo: *Psalm 8*, urfremført 5. november 2006
* Jon Balke: *Palabras sueltas*, Kongsberg Jazzfestival 2006
* Kjell Mørk Karlsen: *O magnum mysterium*, 2005
* Synne Skouen: *En spøk*, 2005
* Knut Nystedt: *Jesu Sieben Worte*, 2003
* Stephen Frost: *Parapraxis*, i samarbeid med fagottist Sigyn Birkeland, 2003
* Wolfgang Plagge: *Salve Crux*, 2002
* Wolfgang Plagge: *Psalm 84*, 2001
* Trond Lindheim: bryllupskantate *Hjelp, de gifter seg!* på NRK ved kronprinsbryllupet, 2001
* Wolfgang Plagge: *Liknarbraut*, 200
* Ketil Bjørnstad: *Old*, i samarbeid med blant andre Jai Shankar, Palle Mikkelborg, Helen Davies og Ketil Bjørnstad, Vestfoldfestspillene 2000

Innspillinger
-------------

* *Come to the edge* – Grappa\_(plateselskap) 2018, verker av Cecilie Ore
* *So is my love* – 2L 2017
* *Kind* – 2L 2010 – Verker av Marcus Paus, Jaakko Mäntyjärvi, Per Nørgård og folketoner i arrangementer av Frank Havrøy
* *Immortal Nystedt* – 2L 2005 – Verker av Knut Nystedt
* *Liknarbraut* – 2L 2002 – Verk av Wolfgang Plagge
* *Old* – Universal 2001 – Ketil Bjørnstad
* *Det lyser i stille grender* – Naxos 1998

Referanser
----------

1. ↑  Bergens Tidende (1. desember 2011): *Domkantoren Grammy-nominert*, hentet 23. desember 2011
2. ↑  Vårt Land (30. april 2019): *Religionskritikk med humoristisk undertone*, hentet 7. mai 2019

Eksterne lenker
---------------

* (no) Offisielt nettsted Rediger på Wikidata
* (en) Ensemble 96 på MusicBrainz Rediger på Wikidata
* Grammy-nominasjonene 2007
* Grammy-nominasjonene 2011
* musikkmerket 2L
* Lindberg Lyd

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** MusicBrainz
 |